Amt Mesborg

Dat **Amt Mesborg** weer en Verwaltungsrebeed in dat Förstendom Lümborg un in dat Königriek Hannover mit Seet in Mesborg binnen de Landdrostie Lümborg, dat bet 1859 bestahn hett. Dor hett groff dat Rebeed von de Samtgemenen Hullnst un Töst, von de Gemeen Vosshusen un en Deel von de Gemeen Buxthu tohöört.

Dat Leid över dat Amt harr en Amtmann, de twete Beamte weer bet 1816 de Amtsschriever.

## Geografie

In’n Noorden von dat Amt legen de Stadt Buxthu, dat Grevengericht Oolland un dat Gericht Rübk, in’n Noordoosten dat Gericht Francop, in’n Oosten un Süden dat Amt Horborg, in’n Süüdwesten dat Amt Zeven, in’n Westen dat Gericht Delm un in’n Noordwesten de Vaagdie Oold- un Neeklooster von dat Amt Harsfeld (Stand 1848).

## Bet 1852

1848 weer dat Amt so 255,40 km² groot.

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Nedderelv in dat Königriek Westfalen höört un denn to dat Departement von de Elvmünnen un direkt to Frankriek. Dat Amt Mesborg is twüschen de Kantone Buxthu un Töst opdeelt worrn. Mesborg sülvs weer in disse Tied de Seet von en Mairie in’n Kanton Buxthu. 1813 müssen de Franzosen dat Amt denn opgeven un de ole Stand is wedderkamen.

1848 hett dat Amt 50 Morgen Land von dat Amt Harsfeld tokregen. Düt Land weer al bi de Gemeenheitsdelung 1828 de Öörd Eindörp, Ooldklooster, Imbeek un Lümbörger Schanz in dat Amt Mesborg tofullen.

### Öörd Stand 1848

## 1852-1859

Dat Amt Mesborg hett bi de Verwaltungs- un Justizreform an’n 1. Oktober 1852 in dat Königriek Hannover Rebeed tokregen. To dat Amt Mesborg sünd de Gemenen Avens, Boitschen, Kamp, Duhrn, Evstörp (mit Kallmoor, Hollinde un Veloh), Groot Todtshorn (mit Lütt Todtshorn un Haßel), Handörp (mit Hökel un Wörm), Lauenbrüch, Lohbargen, Makensbrook, Otter (mit Schillingsbossel, Riepshoff un Knick), Seppens, Steenbeek (mit Meilsen), Glüsen (mit Hinkenbossel, Langeloh, Nedderndörp), Töst (mit Wüstenhöben), Will, Wist (mit Quellen) un Wümm ut de Vaagdie Töst in dat vörherige Amt Horborg tokamen.

As Gericht för dat Amt is to’n 1. Oktober 1852 dat Amtsgericht Töst inricht worrn.

## Na 1859

1859 bi de nächste Verwaltungsreform is dat Amt denn oplööst un Deel von dat ne’e Amt Töst worrn.

## Inwahnertall

## Amtlüüd

* 1633–1641: Dietrich Elvendahl
* 1692–1729: Ernst Andreas von Cronhelm
* 1730–1738: Andreas Heinrich von Cronhelm
* 1738–1745: Friedrich Engelhard Koch
* 1742–1752: Werner Adolph Gottlieb von Spörcken
* ~1761: Wilhelm Diedrich Ludowig
* 1770–1790: Johann Ludwig Wolf
* 1791–1797: Claus von Klenck
* 1797–1830: Heinrich Ludwig Sarnighausen (Na’n Dood von Amtmann Sarnighausen is överleggt worrn, dat Amt Mesborg mit dat Amt Horborg tohooptoleggen, dorüm hett dat mehr as een Johr duurt, bet dat en ne’en Amtmann geven hett.)
* 1831–1834: Christoph Friedrich Sarnighausen
* 1834–1838: Georg Nanne
* 1838–1839: Claus von der Decken
* 1839–1845: Amtsassesser Heinrich Holtzermann
* 1845–1859: Carl Anton Ludwig von Hinüber

### Amtsschrievers

* 1776–1777: Just Matthias Heinrich Brauns

## Literatur
* Theodor Benecke: *Historisch-topographische Nachrichten über das ehemalige Amt Moisburg*. Harburg 1908.
* Willi Meyne: *Die ehemalige Hausvogtei Moisburg. Geschichte ihrer Dörfer und Höfe*. Hrsg.: Helms-Museum, Harburg-Wilhelmsburg. Band 2. J. Vetterli, Buxthu 1936.

## Footnoten